《全州吕农簿挽诗三首》
元代·方回

公田怨已盈，关币出尤轻。
稍欲输忠款，初非卖直声。
二千垂郡禄，五百存台评。
旧日朝天路，端门野草生。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。